CELEX: 62008TN0059
Language: mt
Date: 2008-02-07 00:00:00
Title: Kawża T-59/08: Rikors ippreżentat fis- 7 ta' Frar 2008 — Nute Partecipazione u La Perla vs L-UASI — Worldgem Brands (NIMEI LA PERLA MODERN CLASSIC)

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/39
            
         Rikors ippreżentat fis-7 ta' Frar 2008 — Nute Partecipazione u La Perla vs L-UASI — Worldgem Brands (NIMEI LA PERLA MODERN CLASSIC)
   (Kawża T-59/08)
   (2008/C 92/78)
   Lingwa tar-rikors: It-Taljan
   Partijiet
   
      Rikorrenti: Nute Partecipazione SpA (Bologna, l-Italja) u La Perla Srl (Bologna, l-Itlaja) (rappreżentanti: R. Morresi u A. Dal Ferro, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord ta' l-Appell: Worldgem Brands Srl (Olmo di Creazzi, l-Italja)
   Talbiet tar-rikorrenti
   
               —
            
            
               Prinċipalment, tannulla u tirriforma d-deċiżjoni tad-19 ta' Novembru 2007 tat-Tieni Bord ta' l-Appell ta' l-UASI minħabba l-applikazzjoni żbaljata ta' l-Artikolu 8(5), kif ukoll minħabba ksur ta' l-Artikoli 63(6), 73 u 74 tar-Regolament dwar it-trade mark Komunitarja;
            
         
               —
            
            
               sussidjarjament, tannulla d-deċiżjoni tad-19 ta' Novembru 2007 tat-Tieni Bord ta' l-Appell ta' l-UASI minħabba applikazzjoni żbaljata ta' l-Artikolu 8(5), kif ukoll minħabba ksur ta' l-Artikoli 63(6), 73 u 74 tar-Regolament dwar it-trade mark Komunitarja;
            
         
               —
            
            
               b'mod aktar sussidjarju, tannulla u/jew tirriforma d-deċiżjoni tad-19 ta' Novembru 2007 tat-Tieni Bord ta' l-Appell ta' l-UASI minħabba applikazzjoni żbaljata ta' l-Artikolu 8(1)(b) tar-Regolament dwar it-trade mark Komunitarja, kif ukoll minħabba ksur ta' l-Artikoli 63(6), 73 u 74 tar-Regolament dwar it-trade mark Komunitarja;
            
         
               —
            
            
               fi kwalunkew każ tikkundanna lill-UASI u lil Worldgem Brands Srl flimkien sabiex ibatu l-ispejjeż tal-proċedura kollha, inklużi dawk relatati mal-proċeduri quddiem it-Tieni Bord ta' l-Appell ta' l-UASI.
            
         Motivi u argumenti prinċipali
   
      Trade mark Komunitarja rreġistrata li hija s-suġġett tat-talba għal dikjarazzjoni ta' invalidità: Trade mark Komunitarja verbali “NIMEI LA PERLA MODERN CLASSIC” (Applikazzjoni għar-reġistrazzjoni Nru 713.446), għal prodotti fil-klassi 15. Din l-istess trade mark diġà kienet is-suġġett ta' talba preċedenti għal dikjarazzjoni ta' invalidità. Id-deċiżjoni li ċaħdet din it-talba preċedenti u li ngħatat mill-Ewwel Bord ta' l-Appell ġiet annullata mis-sentenza tal-Qorti tal-Prim'Istanza fil-kawża 137/05, La Perla vs L-UASI — Worldgem Brands (1).
   
      Proprjetarju tat-trade mark Komunitarja: WORLDGEM BRANDS Srl
   
      Parti li qed titlob id-dikjarazzjoni ta' invalidità tat-trade mark Komunitarja: Ir-rikorrenti
   
      Dritt tat-trade mark tal-parti li qed titlob id-dikjarazzjoni ta' invalidità: Ir-reputazzjoni ta' diversi trade marks figurattivi Taljani “PERLA”, għal prodotti fil-klassijiet 3, 9, 14, 16, 18, 24, 25 u 35.
   
      Deċiżjoni tad-Diviżjoni tal-Kanċellazzjoni: Ilqugħ tat-talba u dikjarazzjoni ta' invalidità tar-reġistrazzjoni tat-trade mark Komunitarja in kwistjoni.
   
      Deċiżjoni tal-Bord ta' l-Appell: L-annullament tad-deċiżjoni appellata u l-ilqugħ parzjali tat-talba għal dikjarazzjoni ta' invalidità.
   
      Motivi invokati: Ksur tal-liġi u interpretazzjoni u applikazzjoni żbaljata ta' l-Artikoli 63, 73 u 74 tar-Regolament (KE) Nru 40/94, dwar it-trade mark Komunitarja. Sussidjarjament, ksur tal-liġi u applikazzjoni żbaljata ta' l-Artikolu 8(1)(b) ta' l-istess Regolament.
   
      (1)  Għadha mhijiex ippubblikata fil-Ġabra.